9η Πανελλαδική Συνάντηση του ΜΑΣ

**Βάζουμε μπροστά τις δικές μας ανάγκες!**

**Ισχυροποιούμε το Μέτωπο Αγώνα Σπουδαστών!**

Συναγωνιστές και συναγωνίστριες,

**Βρισκόμαστε σήμερα εδώ εκατοντάδες αντιπρόσωποι από …. φοιτητικούς συλλόγους, … τμήματα, … έτη και … επιτροπές αγώνα.**

**Είμαστε η μοναδική πανελλαδική συσπείρωση φοιτητικών συλλόγων** ! Είμαστε το αγωνιστικό, ζωντανό μπλοκ του φοιτητικού κινήματος που δηλώνει σταθερά παρών σε κάθε μάχη των φοιτητών, των εργαζόμενων και του λαού, για τις σύγχρονες ανάγκες μας!

Η σηµερινή συνάντηση, η μεγάλη συµµετοχή εκλεγµένων, συνδικαλιστών, αγωνιστών

φοιτητών από κάθε γωνιά της χώρας, από την Κρήτη µέχρι τον Έβρο αποδεικνύει ότι η καρδιά, η

ψυχή και η δύναµη του φοιτητικού κινήµατος βρίσκεται εδώ µέσα, χτυπάει σήµερα στην Αθήνα!!

* **Γιατί είμαστε εδώ οι φοιτητικοί σύλλογοι που μπήκαμε μπροστά και πήραμε την πρωτοβουλία να οργανώσουμε το μεγάλο φοιτητικό συλλαλητήριο της 1ης Νοέμβρη που έγινε υπόθεση 85 φοιτητικών συλλόγων από όλη την Ελλάδα!**
* **Γιατί είναι εδώ οι φοιτητές του ΤΕΙ Θεσσαλίας**, που διεκδίκησαν ουσιαστική αναβάθμιση των σπουδών, πήραν την κατάσταση στα χέρια τους κόντρα στις συμβιβασμένες διοικήσεις των συλλόγων τους! Με μαζικές γενικές συνελεύσεις, μαχητικούς και μαζικούς αγώνες !
* **Είναι εδώ οι μετεγγραφέντες φοιτητές που δεν το βάζουν κάτω τώρα που η κυβέρνηση τους πετάει έξω από τις σχολές τους**, αλλά οργανώνουν τον αγώνα τους, δημιουργούν δεκάδες επιτροπές σε πόλεις της χώρας μας, κινητοποιούνται σε διοικήσεις και Υπουργούς, είναι διατεθειμένοι να κάνουν τα πάντα για να μην παρατήσουν τις σπουδές τους! Από αυτό εδώ το βήμα χαιρετίζουμε τη θέληση τους, την προσπάθεια τους, τον ανυποχώρητο αγώνα τους και δεσμευόμαστε ότι οι …. Σύλλογοι που βρισκόμαστε εδώ σήμερα να σταθούμε στην πρώτη γραμμή της μάχης που δίνουν για το δικαίωμα τους στις σπουδές.
* **Είναι εδώ σήμερα οι εστιακοί φοιτητές, από την Κρήτη μέχρι και τη Ξάνθη που δεν κλείνουν την πόρτα στα δεκάδες προβλήματα τους!** Οργανώνονται, ενώνονται με όπλο το πανελλαδικό συντονιστικό συλλόγων οικοτρόφων ενάντια στην πολιτική της κυβέρνησης που ρημάζει τις εστίες τους, πετάει έξω από τις εστίες τους πρωτοετείς!
* **Είναι εδώ σήμερα, οι φοιτητές που δεν ανέχονται την εμπλοκή της χώρας μας στα αιματοβαμμένα σχέδια του ΝΑΤΟ και της ΕΕ, με την υπογραφή της κυβέρνησης ΣΥΡΙΖΑ-ΑΝΕΛ.** Είναι εδώ οι 2 συναγωνιστές μας που δικάζονται επειδή τόλμησαν να αμφισβητήσουν την ιερή συμμαχία της κυβέρνησης με τα γεράκια του ΝΑΤΟ! Ο αγώνας για να αποσυρθούν οι ανυπόστατες κατηγορίες που αντιμετωπίζουν είναι άλλο ένα χτύπημα στην επικίνδυνη πολιτική της κυβέρνησης που μπλέκει το λαό μας στα πολεμοκάπηλα σχέδια!

**Εδώ λοιπόν σήμερα συναντιούνται οι πιο μαζικοί, οι πιο μαχητικοί και ζωντανοί αγώνες του τελευταίου διαστήματος**! Το μαχητικό μπλοκ των φοιτητικών συλλόγων…

…**που ενώνει τους φοιτητικούς συλλόγους στην συλλογική διεκδίκηση των σύγχρονων αναγκών μας, κόντρα σε όσους μας τα στερούν.**

**…που διεκδικεί τα δικαιώματα των φοιτητών στη μόρφωση, τη δουλειά και τη ζωή κόντρα στα παραμύθια της κυβέρνησης, την προσπάθεια συκοφάντησης και καταστολής των αγώνων μας!**

**…που παλεύει για τη μαζικοποίηση των φοιτητικών-σπουδαστικών συλλόγων με ζωντανή λειτουργία και μαχητική δράση κόντρα στο συμβιβασμό, σπάζοντας τη λογική του "τίποτα δεν αλλάζει", αποδεικνύοντας ότι όταν γινόμαστε πρωταγωνιστές έχουμε τη δύναμη να αλλάξουμε τα πάντα προς το καλύτερο**

**…που αντιμάχεται τον εκφυλισμό, την ανοργανωσιά, αγκαλιάζει όλο και περισσότερους φοιτητές που μένουν ακόμα μακριά από τη συλλογική και οργανωμένη διεκδίκηση**

**…που συμπορεύεται με το εργατικό κίνημα στις απεργιακές μάχες, σε κάθε μικρό και μεγάλο αγώνα, κόντρα σε όσους μας θέλουν απομονωμένους. Για να γνωρίζει κάθε φοιτητής όσα θα συναντήσει μετά** το πτυχίο, να παλεύει από σήμερα για τα δικαιώματα του ως αυριανόςεργαζόμενος. Για να έχει στήριγμα ο εργαζόμενος και ο πρακτικάριοςσπουδαστής στο χώρο δουλειάς του. Γιατί η βελτίωση της μόρφωσης της νέαγενιάς είναι υπόθεση και των εργαζόμενων γονιών μας. Γιατί η δύναμη τηςενότητας όλων όσων πλήττονται είναι δύναμη ακαταμάχητη!

**Αυτό είναι το Μέτωπο Αγώνα Σπουδαστών!**

Και σήμερα με τη μαζική συμμετοχή των φοιτητικών συλλόγων αποδεικνύουμε ότι μπορούμε να μετρήσουμε ακόμα περισσότερα βήματα! Μπορούμε να γίνουμε περισσότεροι οι σύλλογοι, οι επιτροπές, οι συνδικαλιστές, οι φοιτητές και φοιτήτριες που γνωρίζουν, που συζητούν, που υιοθετούν το πλαίσιο πάλης του Μετώπου Αγώνα Σπουδαστών στον έναν ή στον άλλο βαθμό, σα βάση για να συναντηθούμε από κοινού στο δρόμο του αγώνα!

**Έχουμε μια ανοιχτή αγκαλιά για κάθε φοιτητή** που θέλει να κάνει πραγματικότητα τα όνειρα του στη μόρφωση και τη δουλειά, που προβληματίζεται και δυσανασχετεί για την κατάσταση που συναντάει.

**Έχουμε μια ανοιχτή αγκαλιά για κάθε σύλλογο** που ψάχνει να βρει τον αγωνιστικό βηματισμό του, κόντρα στην υποταγή, τον εκφυλισμό και την ανοργανωσιά!

Έχουμε μια ανοιχτή αγκαλιά για κάθε **συνδικαλιστή** που συναντηθήκαμε στους δρόμους, διεκδικήσαμε τα δικαιώματα μας, κάτω από τις σημαίες των κοινών αναγκών και των διεκδικήσεων μας!

**Συναντηθήκαμε μαζί γιατί έχουμε κοινά προβλήματα !**Συναντηθήκαμε μαζί γιατί έχουμε κοινό αντίπαλο την πολιτική της κυβέρνησης ΣΥΡΙΖΑ-ΑΝΕΛ.

**Συναντηθήκαμε μαζί γιατί έχουμε κοινές ανάγκες, κοινές διεκδικήσεις**. Γιατί όλοι θέλουμε να αυξηθεί η κρατική χρηματοδότηση, να καταργηθούν τα δίδακτρα από όλα τα μεταπτυχιακά, να είναι το πτυχίο μοναδική προϋπόθεση για την πλήρη πρόσβαση στο επάγγελμα μας με δικαιώματα, να μην περάσει το νομοσχέδιο της κυβέρνησης για την Ανώτατη Εκπαίδευση και να έχουμε ουσιαστική αναβάθμιση των σπουδών μας!

Σήμερα μπορούμε να δεσμευτούμε όλοι μας, ότι έτσι θα συναντηθούμε με κάθε φοιτητή που προβληματίζεται, αγωνιά για τις σπουδές και το μέλλον του και που έχει μοναδικό συμφέρον να γίνει μέρος της μεγάλης συσπείρωσης που λέγεται Μέτωπο Αγώνα Σπουδαστών!

**Κόντρα στην επίθεση κυβέρνησης, ΕΕ, επιχειρηματικών ομίλων**

**Υπερασπιζόμαστε τις δικές μας ανάγκες!**

Συναγωνιστές και συναγωνίστριες,

Όποιος σήμερα προβληματίζεται, δυσανασχετεί με την κατάσταση που αντιμετωπίζει στις σπουδές και τη ζωή του, όποιος βλέπει ότι όσο και να το παλεύει μόνος του τα προβλήματα παραμένουν εδώ, χρειάζεται να στρέψει το βλέμμα του ενάντια στον οργανωμένο κοινό μας αντίπαλο: **Την πολιτική της κυβέρνησης ΣΥΡΙΖΑ-ΑΝΕΛ και των άλλων κομμάτων του συστήματος, που με τη σφραγίδα της ΕΕ τσακίζει τα δικαιώματα μας για την ανάπτυξη των κερδών των επιχειρηματικών ομίλων.**

Τα δικά τους κέρδη δεν μπορούν να συμβαδίσουν με τις δικές μας ανάγκες! Για αυτό και μόνο όσο γινόμαστε περισσότεροι, όσο τα βάζουμε με τα δικά τους συμφέροντα , τόσο θα ερχόμαστε ένα βήμα πιο κοντά στην ικανοποίηση των διεκδικήσεων μας.

1. **Η κυβέρνηση ΣΥΡΙΖΑ-ΑΝΕΛ συνεχίζει τον οικονομικό στραγγαλισμό των σχολών μας!** Φέρνει νέο κρατικό προϋπολογισμό, ο οποίος δεν προβλέπει ούτε ένα ευρώ παραπάνω για την εκπαίδευση, παγιώνει την υποχρηματοδότηση των σχολών μας και μαζί με αυτή τις τεράστιες ελλείψεις σε καθηγητές, σε υποδομές, συγγράμματα και εργαστηριακό εξοπλισμό! Με το νέο κρατικό προϋπολογισμό η κυβέρνηση κλείνει το δρόμο προς τη μόρφωση για τους μετεγγραφέντες και τους εστιακούς φοιτητές, πετώντας τους έξω από τις σχολές και τις εστίες. Ενώ την ίδια στιγμή δίνει προκλητικά πακέτα εκατομμυρίων για τους επιχειρηματικούς ομίλους, μέσω χρηματικών ενισχύσεων, φοροαπαλλαγών και δεκάδων άλλων διευκολύνσεων! Στους ομίλους μειώνουν τους φόρους ενώ για τις οικογένειες μας μόνο αυτοί αυξάνονται. Μάλιστα με θράσος η κυβέρνηση ΣΥΡΙΖΑ-ΑΝΕΛ παρουσιάζει ως φάρμακο στην υποχρηματοδότηση τις χορηγίες μεγάλων επιχειρηματικών ομίλων! Να εξαρτιέται δηλαδή το δικαίωμα μας στη μόρφωση από τους κάθε λογής ομίλους-“φιλάνθρωπους” που θα έχουν λόγο στο πρόγραμμα σπουδών και θα καθορίζουν την έρευνα μας για τα δικά τους κέρδη!

Απέναντι στην πολιτική τους προτάσσουµε τον δικό µας αγώνα, για άµεση αύξηση της κρατικής χρηματοδότησης στο ύψος των σύγχρονων αναγκών µας! Δεν ανεχόµαστε να αμφισβητούνται ακόµα και τα βασικά ώστε να µπορέσουµε να σπουδάσουµε. Να τα πάρουν από τους επιχειρηματικούς ομίλους και το ΝΑΤΟ και να τα δώσουν για την κάλυψη των μορφωτικών μας αναγκών!

1. **Η κυβέρνηση ΣΥΡΙΖΑ-ΑΝΕΛ προωθεί αποφασιστικά τη μεγαλύτερη επιχειρηματική λειτουργία των δημόσιων πανεπιστημίων!** Την ίδια στιγμή προσβάλλει τη νοημοσύνη και δοκιμάζει την υπομονή μας, προσπαθώντας να εμφανιστεί ως υπερασπιστής του δημόσιου χαρακτήρα της εκπαίδευσης σε αντίθεση με τη που ΝΔ προτάσσει ευθέως την ίδρυση ιδιωτικών πανεπιστημίων με την αναθεώρηση του άρθρου 16. Έχουμε πείρα από τέτοιες κοκορομαχίες! Γνωρίζουμε πολύ καλά ότι τα κάλπικα καβγαδάκια τους, η όλη συζήτηση που έχει ανοίξει γύρω από το θέμα, γίνεται για να κρύψουν ότι στην πράξη και οι δύο:

* Φτιάχνουν το πανεπιστήμιο-επιχείρηση. Με τις εργολαβίες, τα δίδακτρα, την έρευνα και τα δίχρονα προγράμματα κατάρτισης καθ΄ υπόδειξη των εταιριών, την εισβολή των επιχειρήσεων στις προπτυχιακές σπουδές μέσω επώνυμων εδρών και μνημονίων συνεργασίας, κ.λπ.
* Υλοποιούν τις οδηγίες της ΕΕ για αναγνώριση των δεκάδων ιδιωτικών κολλεγίων στη χώρα μας και την εξίσωση των πτυχίων τους με αυτά των ΑΕΙ-ΤΕΙ.
* Είναι υπέρ της συνύπαρξης δημόσιου και ιδιωτικού τομέα, όπως συμβαίνει ήδη στην υγεία με τα υποβαθμισμένα δημόσια νοσοκομεία να στέλνουν πελατεία στα πανάκριβα ιδιωτικά.

Σύριζα-ΝΔ δεν νοιάζονται για τους χιλιάδες Έλληνες που σπουδάζουν στο εξωτερικό αλλά για το πως θα οικονομήσουν οι έμποροι της γνώσης από Έλληνες και αλλοδαπούς φοιτητές, πως θα εμπεδωθεί ότι η παιδεία είναι πανάκριβο εμπόρευμα και όχι δικαίωμα.

1. **Αποδεικνύεται ότι η κυβέρνηση κλείνει τα αυτιά της όταν πρόκειται για τις διεκδικήσεις μας ενώ τα ανοίγει διάπλατα προκειμένου να ικανοποιήσει τα αιτήματα για την κερδοφορία των επιχειρηματικών ομίλων. Για αυτό και φέρνει νέο νομοσχέδιο για την Ανώτατη Εκπαίδευση** που ενισχύει την υποχρηματοδότηση, εντείνει την κατηγοριοποίηση των αποφοίτων και υποβαθμίζει τις σπουδές μας! Μάλιστα προχωράει ένα βήμα παραπέρα στην ενίσχυση της επιχειρηματικής λειτουργίας στις σχολές, ανοίγοντας το δρόμο για τη γενίκευση ξενόγλωσσων προπτυχιακών προγραμμάτων με δίδακτρα, όπως για παράδειγμα με τη συγχώνευση του διεθνούς πανεπιστημίου με τα ΤΕΙ της Μακεδονίας!

Για αυτό και πρέπει μέσα από κάθε έτος και σχολή να ακουστεί ένα μεγάλο όχι στο νέο νομοσχέδιο και ένα μεγάλο ναι στην πραγματική, ουσιαστική αναβάθμιση των σπουδών μας! Που σημαίνει αύξηση της κρατικής χρηματοδότησης στο ύψος των αναγκών μας, κατάργηση των διδάκτρων στα μεταπτυχιακά, πρακτική άσκηση και έρευνα προς όφελος των οικογενειών μας και του λαού, ένα πτυχίο για κάθε επιστημονικό αντικείμενο!

1. **Η κυβέρνηση ΣΥΡΙΖΑ-ΑΝΕΛ εναρμονίζει το πτυχίο μας με την εργασιακή ζούγκλα που θα αντιμετωπίσουμε ως αυριανοί εργαζόμενοι.** Προχωρά στην αποσύνδεση του πτυχίο από το επάγγελμα , κάνει το πτυχίο διαβατήριο για την ανεργία και εμάς πελάτες σε ένα ατελείωτο κυνήγι πιστοποιητικών για να δουλέψουμε! Διαμορφώνει εργαζόμενους και επιστήμονες κατά παραγγελία των επιχειρηματικών ομίλων και στρώνει το κόκκινο χαλί στους ομίλους για να αυξήσουν τις μπίζνες μέσα στις σχολές! Για αυτό και πετάει, σε αγαστή συνεργασία με τις διοικήσεις, έξω την παιδαγωγική επάρκεια από το πτυχίο των καθηγητικών σχολών σε πιστοποιητικό επί πληρωμή. Για αυτό και πολλαπλασιάζουν τα εμπόδια στους αποφοίτους μηχανικούς με πολλαπλές εξετάσεις και πανάκριβες πιστοποιήσεις, βάζοντας τους να δουλέψουν σα δόκιμοι μηχανικοί χωρίς δικαιώματα! Για αυτό και μιλάνε για ίδρυση δικηγορικής σχολής μετά τη νομική και για περιορισμό του ποσοστού των αποφοίτων που περνάνε τις εξετάσεις για την απόκτηση άδειας ασκήσεως επαγγέλματος!

Εμείς όμως έχουμε διαφορετική γνώμη! Κόντρα στα σχέδια τους θέλουμε όλη η γνώση να είναι μέσα στο πτυχίο! Το πτυχίο μας να είναι μοναδική προυπόθεση για πλήρη πρόσβαση στο αντικείμενο σπουδών με δικαιώματα! Θέλουμε ουσιαστική αναβάθμιση των προγραμμάτων σπουδών μας για να μας κατοχυρώνεται με ουσιαστικό τρόπο όλη η απαραίτητη γνώση μέσα στο πτυχίο καθολικά και δωρεάν!

Στην ίδια κατεύθυνση κυβέρνηση και διοικήσεις προχωράνε σε αντιδραστικές αλλαγές στα προγράμματα σπουδών, με συγχωνεύσεις μαθημάτων, κατάργηση εργαστηρίων, εισδοχή νέων μαθημάτων με περιεχόμενο προσαρμοσμένο στην κερδοφορία των επιχειρηματικών ομίλων! Χρειάζεται να παρακολουθήσουμε στενά αυτές τις εξελίξεις μέσα σε κάθε τμήμα! Να αξιοποιήσουμε τη συμμετοχή εκλεγμένων συνδικαλιστών στα όργανα διοίκησης ως άλλο ένα μέσο πίεσης, αποκάλυψης του χαρακτήρα αυτών των αλλαγών. Να οργανώσουμε τη μαζική απάντηση του συλλόγου, με βασικό αίτημα την ουσιαστική αναβάθμιση των προγραμμάτων σπουδών μας στην υπηρεσία των αναγκών μας. Το παράδειγμα της Αρχιτεκτονικής ΕΜΠ είναι χαρακτηριστικό, όπου οι συναγωνιστές μας κατήγγειλαν και αποκάλυψαν από την πρώτη στιγμή το χαρακτήρα των αλλαγών, επεξεργάστηκαν πλαίσιο αιτημάτων, διεκδίκησαν ουσιαστική αναβάθμιση του προγράμματος σπουδών, οργάνωσαν τον αγώνα τους μέσα από γενικές συνελεύσεις, συνελεύσεις ετών και κινητοποιήσεις. Έτσι κατάφεραν να πετύχουν σημαντικές τροποποιήσεις με βάση τις διεκδικήσεις, χωρίς αυτό να σημαίνει ότι ξεμπέρδεψαν μια και καλή με την αντιδραστική κατεύθυνση των αλλαγών. Για αυτό είναι υπόθεση του συλλόγου τώρα να μην επαναπαυτεί αλλά πιο δυναμικά να οργανώσει τον αγώνα του για ουσιαστική αναβάθμιση του προγράμματος σπουδών.

1. **Αντί για έρευνα στην υπηρεσία των λαϊκών αναγκών γίνεται έρευνα κατά παραγγελία των επιχειρήσεων και του ΝΑΤΟ**. Κυβέρνηση και ιμπεριαλιστές θέλουν να χρησιμοποιήσουν την έρευνα μας για τους σκοπούς τους που είναι βαμμένοι με το αίμα των λαών! Να κάνουμε πρακτική άσκηση, έρευνα, να θέτουμε τις γνώσεις μας στο πως θα βελτιωθούν οι πολεμικοί εξοπλισμοί, πως θα δικαιολογούνται τα εγκλήματα τους στην κοινή γνώμη! Να αξιοποιούμε τα νέα τεχνολογικά δεδομένα για την ανάπτυξη των πολεμικών συστημάτων του ΝΑΤΟ, ώστε πιο αποτελεσματικά να δολοφονεί τους λαούς! Αυτό αποδεικνύουν τα μνημόνια συνεργασίας που έχουν ήδη υπογράψει το ΑΠΘ, το Πανεπιστήμιο Κρήτης αλλά και οι συνεργασίες συγκεκριμένων καθηγητών με το ΝΑΤΟ! Εμείς θέλουµε να µάθουµε ολοκληρωµένα το αντικείµενο µας, µε σύγχρονο εργαστηριακό εξοπλισµό. Δεν ανεχόµαστε το µυαλό µας, οι κόποι µας να αξιοποιούνται για να σπέρνουν δυστυχία, θέλουµε να προσφέρουµε στην κοινωνία και τις ανάγκες του λαού µας για την ευηµερία και την πρόοδο του.Παλεύουμε για έρευνα που να υπηρετεί τις ανάγκες του λαού μας κόντρα στο σχέδιο της κυβέρνησης, η έρευνα, να υπηρετεί τα επικίνδυνα ιμπεριαλιστικά σχέδια!

**Ο δρόμος του αγώνα, της συλλογικής διεκδίκησης είναι ο μόνος που μπορεί να συναντηθεί με τις ελπίδες και τα όνειρα μας.**

Συναγωνιστές και συναγωνίστριες,

Η πείρα όλων μας, ακόμα και των φοιτητών που φέτος πέρασαν για πρώτη φορά το κατώφλι της σχολής τους είναι αρκετή για να βγάλουμε συμπεράσματα! Για αυτό και καλούμε κάθε φοιτητή που κοιτάει με προβληματισμό την επιλογή της συλλογικής και οργανωμένης διεκδίκησης να σκεφτεί:

* Μπορούμε σήμερα να σπουδάσουμε ολοκληρωμένα, να έχουμε πρόγραμμα σπουδών που θα μας παρέχει ουσιαστική αναβάθμιση των γνώσεων μας αν δεν παλέψουμε μέσα από τους συλλόγους μας για να μην περάσει το νέο νομοσχέδιο της κυβέρνησης, αν δεν αυξηθεί η κρατική χρηματοδότηση για να σταματήσει η κατάργηση και συγχώνευση μαθημάτων και εργαστηρίων;
* Μπορούν οι μετεγγραφέντες και οι εστιακοί να αφοσοιωθούν στις σπουδές τους όταν κυριολεκτικά τους πετάνε έξω από τις εστίες και τις σχολές τους;
* Μπορούμε να έχουμε σύγχρονες, δωρεάν σπουδές, αν οι κυβερνήσεις ληστεύουν τους γονείς μας και στραγγαλίζουν οικονομικά την Παιδεία για να εμφανίζουν τεράστια πλεονάσματα και να ταΐζουν κάθε χρόνο με 4 δις € την πολεμική μηχανή του ΝΑΤΟ, με 7 δις € τους «επενδυτές», με «δωράκια» εκατομμυρίων τους εφοπλιστές, τους καναλάρχες, τους τραπεζίτες;
* Μπορούμε με το πτυχίο μας να βρίσκουμε όλοι δουλειά στο αντικείμενο που σπουδάζουμε αν δεν αντιπαλέψουμε την πολιτική που μας θέλει να κυνηγάμε μια ζωή πανάκριβα πιστοποιητικά;

**Όλοι όσοι καταλαβαίνουν "πως αυτή η κατάσταση δεν πάει άλλο”, αλλά νομίζουν πως “δεν μπορούμε να κάνουμε και πολλά" τους καλούμε να σκεφτούν:**

Εάν “δεν μπορούμε να αλλάξουμε την κατάσταση στις σχολές” γιατί η κυβέρνηση στέλνει τα ΜΑΤ στους φοιτητές που κινητοποιούνται, συλλαμβάνει αγωνιστές, συκοφαντεί την πάλη μας;

Εάν “οι απεργίες δεν έχουν αποτέλεσμα" γιατί η κυβέρνηση ΣΥΡΙΖΑ-ΑΝΕΛ μαζί με εργατοπατέρες, τις συμβιβασμένες ηγεσίες της ΓΣΕΕ έκαναν τα πάντα για να υπομονεύσουν το ενιαίο απεργιακό μέτωπο των εργαζομένων και να τους τρομοκρατήσουν; Φτάνοντας στο σημείο ασφαλίτες να τους απειλούν με όπλα, αν παρακολουθούν και να φρουρούν συνέδρια ΕΚ από τους ίδιους τους εργαζόμενους, να βγάζουν 9 στις 10 απεργίες παράνομες!

**Άλλωστε για αυτό κυβέρνηση ΣΥΡΙΖΑ-ΑΝΕΛ και Νέα Δημοκρατία από κοινού επιτίθενται στο άσυλο και στους αγώνες μας**. Δεν τους έπιασε ξαφνικά ο πόνος για τα φαινόμενα βίας και εγκληματικότητας, ούτε για τη διακίνηση των ναρκωτικών μέσα στα Πανεπιστήμια! Άλλωστε διακίνηση ναρκωτικών γίνεται ακόμα και στις πιο καλά φρουρούμενες περιοχές, μέχρι και λίγα μέτρα απόσταση από αστυνομικά τμήματα στην πόλη της Αθήνας! Ενώ η ίδια κυβέρνηση που τη μία μέρα χύνει κροκοδείλια δάκρυα για το φαινόμενο, την αμέσως επόμενη διαλύει με την υποχρηματοδότηση και την υποστελέχωση τα στεγνά προγράμματα απεξάρτησης, καλλιεργεί την ανοχή στα ναρκωτικά, προαναγγέλλει τη «χορήγηση υποκατάστατων ναρκωτικών ή ναρκωτικών για μείωση βλάβης στους πανεπιστημιακούς χώρους» δηλαδή τη μετατροπή των ΑΕΙ σε χώρους κρατικής διανομής της πρέζας ! Αυτό που πραγματικά τους ενόχλησε και τους ενοχλεί είναι το δικαίωμα μας να οργανώνουμε μέσα από τους συλλόγους μας την αντεπίθεση μας κόντρα στην πολιτική που και οι δύο υπηρετούν όσο κι αν προσπαθούν να μας πείσουν για το αντίθετο, όσο κι αν τσακώνονται μέσα στη Βουλή σαν τα κοκόρια! Για αυτο το λόγο τσουβαλιάζουν φαινόμενα βίας και εγκληματικότητας με τους αγώνες μας. Τόσο ο ΣΥΡΙΖΑ όσο και η Νέα Δημοκρατία χτυπάνε και συκοφαντούν τους αγώνες μας, καταστέλλουν και τρομοκρατούν τους φοιτητές για να δώσουν «άσυλο» στους επιχειρηματικούς ομίλους για να κάνουν ανενόχλητοι τις μπίζνες τους στο Πανεπιστήμιο!

**Συναγωνιστές και συναγωνίστριες,**

Χρειάζεται να εκτιμήσουμε ότι φέτος κάτω από την παρέμβαση των φοιτητικών συλλόγων που συσπειρώνονται στο ΜΑΣ, καταφέραμε να ανέβει ο βαθμός οργάνωσης, να πάρουν πιο μαζικά χαρακτηριστικά συλλογικές διαδικασίες και αγώνες, να μετρήσουμε σημαντικά βήματα στο να δοθεί ενιαία απάντηση κόντρα στην πολιτική της κυβέρνησης με τα φοιτητικά συλλαλητήρια την 1η Νοέμβρη, τις εστίες αντίστασης ενάντια στο νέο νόμο Γαβρόγλου και την απόσπαση της παιδαγωγικής επάρκειας από τα πτυχία. Αποδείχτηκε ότι κάθε αγωνιστική σπίθα που ξεπετάγονταν από τη δράση μας, η κυβέρνηση είχε οργανωμένο σχέδιο για να τη θάψει μια και καλή. Την ίδια ώρα που περισσότεροι φοιτητές έκαναν το βήμα να μπουν στον αγώνα, χρησιμοποιούσε ψέματα, συκοφαντούσε, τσουβάλιαζε τους αγώνες μας με εγκληματικές ενέργειες, χτυπούσε το άσυλο αξιοποιώντας κάλπικες αντιπαραθέσεις με μοιρασμένους ρόλους, προετοίμαζε το πόρισμα Παρασκευόπουλου για να ποινικοποιήσει περαιτέρω τους αγώνες μας! Την ίδια ώρα που περισσότεροι φοιτητές έβγαιναν στο δρόμο και διαδήλωναν ενάντια στο ΝΑΤΟ, την πολιτική της κυβέρνησης που μπλέκει το λαό μας σε επικίνδυνα πολεμοκάπηλα σχέδια η κυβέρνηση χτύπαγε με τα ΜΑΤ τους φοιτητές, προχωρούσε σε συλλήψεις ενώ ακόμα δικάζει 2 συμφοιτητές μας που τόλμησαν να διαδηλώσουν ενάντια στον πόλεμο. Την ίδια ώρα που δεκάδες φοιτητές οργάνωναν το συλλαλητήριο της 1ης Νοέμβρη, διοργανώνονται μαζικές κινητοποιήσεις στα τμήματα, η κυβέρνηση βάφτιζε υποκινούμενους τους αγώνες μας, οι διοικήσεις έκανα λοκ άυοτ και προχωρούσαν σε ακύρωση αποφάσεων συλλόγων, αξιοποιήθηκαν μέχρι και ομάδες κουκουλοφόρων για να χτυπήσουν στεγνά και να τρομοκρατήσουν συναγωνιστές μας! Αντίστοιχα στο εργατικό κίνημα. Την ίδια ώρα που δυνάμωνε το ενιαίο απεργιακό μέτωπο των εργαζομένων μπροστά στην μεγάλη απεργιακή μάχη η κυβέρνηση με τα ΜΑΤ, τους ασφαλίτες, τη συκοφάντηση, τον εκφυλισμό σε αγαστή συνεργασία με τους εργατοπατέρες της ΓΣΕΕ προσπάθησαν να χτυπήσουν και να υπονομεύσουν τον αγώνα τους**. Έχουν λοιπόν οργανωμένο σχέδιο για να ενσωματώσουν και όταν δεν μπορούν να συντρίψουν με τη συκοφάντηση και την καταστολή τους αγώνες μας! Πρόκειται λοιπόν για μια καθημερινή αναμέτρηση! Και κρίνεται κάθε μέρα το να γινόμαστε περισσότεροι, ενωμένοι, να στοχεύουμε σωστά στην πολιτική που τσακίζει τις ανάγκες μας, για να βγούμε νικητές από αυτή τη μάχη!**

**Συναγωνιστές και συναγωνίστριες,**

**Λύση υπάρχει και βρίσκεται στη συλλογική και οργανωμένη διεκδίκηση!**

**Αρκεί να πληθύνουν οι εστίες αντίστασης σε κάθε σχολή!** Σε πείσμα όσων θέλουν να μας πείσουν ότι «τίποτα δεν αλλάζει», συζητάμε, οργανώνουμε το σχέδιο μας, αποφασίζουμε και δρούμε σε κάθε έτος, στις γενικές συνελεύσεις , δυναμώνουμε τους συλλόγους μας.

**Αρκεί να μεγαλώσει η μοναδική πανελλαδική συσπείρωση φοιτητικών συλλόγων, το Μέτωπο Αγώνα Σπουδαστών.** Μόνο ενωμένοι στις κοινές μας διεκδικήσεις μπορούμενα έχουμε αποτελέσματα απέναντι στο κοινό μας αντίπαλο κυβέρνηση-ΕΕ-επιχειρηματικούς ομίλους.

**Αρκεί να στοχεύσουμε σωστά!** Απέναντι στη κυβέρνηση ΣΥΡΙΖΑ-ΑΝΕΛ, τις διοικήσεις των σχολών, που όλοι μαζί με τη σφραγίδα της ΕΕ τσακίζουν τα δικαιώματα μας για την ανάπτυξη των κερδών των επιχειρηματικών ομίλων.

**Αποκαλύπτουμε τα παραμύθια της κυβέρνησης, τις λογικές της υποταγής και του αποπροσανατολισμού!**

Συναγωνιστές, συναγωνίστριες,

Ξέρουμε πολύ καλά ότι η πλειοψηφία των συμφοιτητών μας μένουν έξω από τη συλλογική και οργανωμένη διεκδίκηση, υπάρχει εφησυχασμός και αναμονή. Είναι υπόθεση όλων μας, όχι να τους δείξουμε με το δάκτυλο, ούτε να τους κάνουμε «κήρυγμα αφ υψηλού» αλλά να τους κοιτάξουμε στα μάτια και να απαντήσουμε πιο πειστικά στα παραμύθια της κυβέρνησης ΣΥΡΙΖΑ-ΑΝΕΛ!

**Δίνουμε λοιπόν τη μάχη…**

**…για να καταλάβει μέχρι και ο τελευταίος φοιτητής σε κάθε αμφιθέατρο ότι η «δίκαιη ανάπτυξη» σημαίνει** την ίδια ώρα που τα κέρδη των επιχειρηματικών ομίλων φουσκώνουν, 6 στους 10 νέους να δουλεύουν με μερική απασχόληση και 600.000 να δουλεύουν με μισθό κάτω από 500 ευρώ. Ακόμα να απελευθερώνονται οι ομαδικές απολύσεις και να παγιώνονται οι ευέλικτες σχέσεις εργασίας, η δουλειά χωρίς εργασιακά και ασφαλιστικά δικαιώματα. Η "ανάπτυξη" των τραπεζών να πηγαίνει χέρι-χέρι με τους πλειστηριασμούς των λαϊκών κατοικιών Σημαίνει περαιτέρω εμπλοκή στα ιμπεριαλιστικά σχέδια! Οι φοιτητές και ο λαός πληρώσαμε την κρίση τους πολύ ακριβά. Δε θα πληρώσουμε και πάλη την ανάπτυξη των κερδών τους!

**…για να μην πιαστεί κανείς στη φάκα της «εξόδου από τα μνημόνια»!**Τα μνημόνια της επόμενης μέρας είναι εδώ και τα αποτελούν οι εκατοντάδες μνημονιακοί νόμοι που είναι σε ισχύ και που επεκτείνονται. Τα ματωμένα πρωτογενή πλεονάσματα. Τα νέα μέτρα που φέρνει η κυβέρνηση όπως η μείωση του αφορολόγητου με την οποία θα κλέψει ένα ακόμα μισθό από τις οικογένειες μας.Παραμένουν στις σχολές μας , η υποχρηματοδότηση που παγιώνεται, η επιχειρηματική λειτουργία των ιδρυμάτων που γενικεύεται, ενώ τα προβλήματα είναι πιο οξυμένα από ποτέ.

**…για να μην περιμένει κανείς τίποτα από στη λεγόμενη «ανωτατοποίηση»!** Ας ρωτήσουμε τους φοιτητές του ΠαΔα όπου με την «ανωτατοποίηση» βλέπουν τους έκτακτους καθηγητές να είναι μειωμένοι κατά 2/3 σε σχέση με πέρυσι, την υποχρηματοδότηση να παγιώνεται, τις ελλείψεις καθηγητών να οδηγούν σε περικοπές μαθημάτων στα προγράμματα σπουδών, τη φοιτητική μέριμνα να είναι στον αέρα, τους χιλιάδες φοιτητές του Πανεπιστημίου να μην έχουν εστία ενώ ούτε στα χαρτιά δεν προβλέπεται η κατασκευή νέας.

**…για να μη βρίσκει έδαφος η διαφήμιση της κυβέρνησης ότι πέτυχε την «αύξηση της χρηματοδότησης για 1η φορά τα τελευταία χρόνια» για την Παιδεία,** την ίδια στιγμή που παγιώνει τους πετσοκομμένους προϋπολογισμούς και μας φεσώνει με δάνεια από την Ευρωπαϊκή Κεντρική Τράπεζα!

**Την ίδια στιγμή χρειάζεται περισσότεροι συμφοιτητές μας να κάνουν στην άκρη τις λογικές και τις φωνές της υποταγής στην αντιλαϊκή πολιτική**! Τις φωνές που καθημερινά “αριστεύουν” στη διαπλοκή και τα ρουσφέτια. Που θέλουν να χειροκροτούν οι φοιτητές την επίθεση στα δικαιώματα τους, υιοθετώντας αιτήματα περί ίδρυσης ιδιωτικών πανεπιστημίων και μείωσης των εισακτέων για να έχουν σίγουρη πελατεία, ίδρυσης προγραμμάτων επί πληρωμή, γενίκευσης διδάκτρων στα μεταπτυχιακά, διαγραφές φοιτητών και σύνδεσης της χρηματοδότησης με τα αποτελέσματα της αξιολόγησης που πραγματοποιείται με τα κριτήρια της αγοράς έτσι ώστε όποιος "τολμήσει" να πάει κόντρα στην εμπορευματοποίηση να μην παίρνει φράγκο!

**Χρειάζεται να απομονωθούν οι λογικές που οδηγούν τον αγώνα μας σε ήττα, δεν μπορούν να οργανώσουν την αντεπίθεση μας ενάντια στην πολιτική της κυβέρνησης ΣΥΡΙΖΑ-ΑΝΕΛ**! Αυτές οι φωνές είναι που αποπροσανατολίζουν τους φοιτητές από τον πραγματικό αντίπαλο, κρατάνε του συλλόγους απομονωμένους, διασπούν τον κοινό αγώνα των φοιτητικών συλλόγων, βάζουν εμπόδια στο βαθμό οργάνωσης των φοιτητών μέσα στις σχολές!

**Με νέες δυνάμεις οργανώνουμε την αντεπίθεση μας!**

Συναγωνιστές, συναγωνίστριες,

Η δράση του ΜΑΣ κόντρα στην επίθεση της κυβέρνησης, κόντρα στα σχέδια της όλο το προηγούμενοδιάστημα έχει δημιουργήσει σημαντικές δυνατότητες για να ισχυροποιήσουμε τον αγώνα μας! Για αυτό και κάθε συνδικαλιστής, κάθε φοιτητικός σύλλογος που αποτελεί σταθερό πυλώνα του ΜΑΣ πρέπει να αναλάβει αυξημένες ευθύνες για να βγούµε στην αντεπίθεση! Χρειάζεται να συζητήσουµε σήµερα την πείρα που προκύπτει από αυτή, να κρατήσουµε τις δυνατότητες και να αντιµετωπίσουµε τυχόν αδυναµίες.

Εκτιµώντας λοιπόν τη δράση αυτή, µπορούµε να πούµε ότι από την περσινή συνάντηση µας µετρήσαµε θετικά βήµατα στους άξονες που θέσαµε σαν βασικούς στην αγωνιστική µας παρέµβαση:

1. **Πρωτοστατήσαµε στην καθηµερινή και επίµονη διαδικασία αποκάλυψης της κυβερνητικής προπαγάνδας.** Επεξεργαστήκαµε το πλαίσιο πάλης του ΜΑΣ για τη χρονιά 2018-2019 µε σκοπό να αποτελέσει βάση για να έρθουμε σε επαφή με περισσότερους φοιτητές, να οργανώσουμε τον αγώνα, να καταρρίψουµε την κυβερνητική προπαγάνδα, ανοίγοντας την κουβέντα πλατιά µέσα στα έτη, µέσα στις γενικές συνελεύσεις και τις υπόλοιπες συλλογικές διαδικασίες. Παράλληλα δείξαμε την απαραίτητη επιμονή ώστε πιο αποφασιστικά η παραπάνω προσπάθεια να διεξαχθεί σε επίπεδο κάθε συλλόγου ιδιαίτερα μπροστά στο συλλαλητήριο της 1ης Νοέμβρη. Αυτή η προσπάθεια πρέπει να συνεχιστεί τώρα πιο αποφασιστικά! Σε κάθε σύλλογο να επεξεργαστούμε συγκεκριμένα αιτήματα και σχέδιο δράσης.
2. **Οργανώσαμε καμπάνια που σήκωσαν δεκάδες σύλλογοι και επιτροπές αγώνα σε όλη τη χώρα σε σχέση με την εργασιακή προοπτική των αποφοίτων με τίτλο ‘’μετά το πτυχίο τι;’’.** Η δράση μας αυτή μπορεί να μας δώσει πολύτιμη πείρα ως παρακαταθήκη για το μέλλον. Πρώτα από όλα περισσότεροι συνδικαλιστές, αγωνιστές, μπήκαμε στη διαδικασία να ψάξουμε παραπάνω για τον κλάδο μας, να τριφτούμε στην αναζήτηση στοιχείων, να μάθουμε τις διεκδικήσεις των ταξικών συνδικάτων, σωματείων και ομοσπονδιών. Μέσα από αυτή την πρωτοβουλία άνοιξε η συζήτηση με κόσμο που απέχει από τις συλλογικές διαδικασίες και έγινε εφικτό να απαντηθούν καλύτερα ερωτήματα που κυριαρχούν όπως: ‘’Αν συνδεθούν οι σχολές με τις επιχειρήσεις δε θα βρούμε πιο εύκολα δουλειά;’’, ‘’Στην ανεργία δεν παίζει ρόλο η έλλειψη προσόντων και εξειδίκευσης;’’,‘’Δεν είναι απάντηση η νεανική επιχειρηματικότητα;’’, ‘’Στο εξωτερικό τα πράγματα είναι πολύ καλύτερα’’. Είναι ανάγκη να αποτελεί μόνιμη μέριμνά μας οι σύλλογοι να καταπιάνονται με τέτοια ζητήματα που απασχολούν, τόσο ως προς τις εξελίξεις που προκύπτουν με αντιδραστικές αλλαγές σε εργασιακές σχέσεις, δικαιώματα αλλά και ως προς τις τεχνολογικές και επιστημονικές εξελίξεις. Το πώς δηλαδή αυτές αλλάζουν τα δεδομένα στην παραγωγή ή πολλές φορές δεν αξιοποιούνται προς όφελος της κοινωνίας αλλά για να αυξάνουν τα κέρδη των μονοπωλίων. Μια τέτοια δουλειά μπορεί να αγκαλιάσει περισσότερους φοιτητές που βλέπουν με προβληματισμό το σύλλογο. .**Φέτος περισσότεροι σύλλογοι μπορούν και πρέπει να οργανώσουν στοχευμένες παρεμβάσεις για το επιστημονικό αντικείμενο, την εργασιακή προοπτική των αποφοίτων. Να μονιμοποιήσουν τη σύνδεση με το ταξικό σωματείο του κλάδου τους, την κοινή δράση**.
3. **Μπήκαµε µπροστά στη δηµιουργία εστιών αντίστασης σε δεκάδες συλλόγους σε όλη την Ελλάδα.** Για να δυναµώσει ο αγώνας µας, η πίεση µας, να καθυστερήσουµε και να εµποδίσουµε αντιλαϊκά µέτρα, να φανερωθεί ο πραγµατικός ένοχος και να ισχυροποιηθεί η πάλη εναντίον του. Για να δυναµώσει η συζήτηση, η διεκδίκηση, για τα δικαιώµατα µας, τις σπουδές, το µέλλον και τη ζωή που πραγµατικά έχουµε ανάγκη. Μπορούμε να εκτιμήσουμε σήμερα ότι μετρήσαμε βήματα στην ισχυροποίηση της συλλογικής και οργανωμένης διεκδίκησης, του βαθμού οργάνωσης σε ορισμένους συλλόγους και τμήματα. Για αυτό και περισσότεροι σύλλογοι ένωσαν τις φωνές τους την 1η Νοέμβρη στο δρόμο! Για αυτό και πραγματοποιήθηκαν περισσότερες συνελεύσεις , αυξήθηκε η συζήτηση, η αγωνιστική πρωτοβουλία σε πρώτα έτη για τις μετεγγραφές και άλλα δεκάδες προβλήματα. Για αυτό και πραγματοποιήθηκαν περισσότερες και πιο μαζικές κινητοποιήσεις σε αρκετούς συλλόγους, όπως για παράδειγμα στο σύλλογο του φυσικού ΕΚΠΑ όπου συμμετείχαν εκατοντάδες φοιτητές και μέσα από μια σειρά αγωνιστικές κινητοποιήσεις κατάφεραν να κατοχυρώσουν τη βασική διεκδίκηση τους, να μην αποσπαστεί η παιδαγωγική επάρκεια από το πτυχίο τους. Με βάση όλα τα παραπάνω µπορούµε να πούµε ότι το ΜΑΣ είναι η αγωνιστική πρωτοπόρα δύναµη συλλόγων µέσα στο φοιτητικό κίνηµα που αναγνωρίζεται από όλο και περισσότερους φοιτητές και σπουδαστές γιατί αποδεικνύει ότι µπορεί να οργανώσει την αντεπίθεση µας! Σε όλη όµως αυτή την θετική προσπάθεια φάνηκε ότι χρειάζεται να επιµείνουµε ώστε να συνδέουµε την πάλη για τα προβλήµατα µε την αποκάλυψη του υπεύθυνου για αυτά. Ταυτόχρονα χρειάζεται να δυναµώσει η διαπάλη για τα αιτήµατα και τις διεκδικήσεις του φοιτητικού κινήµατος, για τον προσανατολισμό του, να ανοίξει πιο πλατιά η συζήτηση που θα βάζει στο επίκεντρο τις σύγχρονες ανάγκες µας µε βάση της δυνατότητες για τις σπουδές και τη ζωή µας στον 21ο αιώνα.
4. **Μετρήσαμε σημαντικά βήματα στη συμπόρευση των φοιτητικών συλλόγων με τους συλλόγους γυναικών.** Σε αυτά τα πλαίσια πρωτοστατήσαμε φέτος στη διοργάνωση κοινών εκδηλώσεων, περιοδειών από μέλη της ΟΓΕ με θέμα τη νέα φοιτήτρια, την εργασιακή προοπτική και τα δικαιώματα της. Το μεγάλο ενδιαφέρον που υπήρξε στα αμφιθέατρα, η σημαντική συμμετοχή νέων φοιτητριών σε αυτές τις εκδηλώσεις αποδεικνύουν ότι πρέπει να πληθύνουν και να σταθεροποιηθούν τέτοιες πρωτοβουλίες το επόμενο διάστημα. Μπορεί και πρέπει ο κάθε σύλλογος να εντάξει στην αγωνιστική του δραστηριότητα πολύμορφες δράσεις σε αυτή την κατεύθυνση ιδιαίτερα μπροστά στην 8η Μάρτη. Είναι υπόθεση κάθε συλλόγου να οργανώνει και να διασφαλίζει την όλο και μεγαλύτερη συμμετοχή φοιτητριών στους συλλόγους της ΟΓΕ, να επεξεργαστεί κοινές διεκδικήσεις, να προχωρήσει σε κοινές πρωτοβουλίες.
5. **Πρωτοστατήσαµε, ώστε οι σύλλογοι να αποκτήσουν πολύµορφη δραστηριότητα, να αποτελούν αποκούµπι για τις ανησυχίες και τα ενδιαφέροντα µας**. Για αυτό προχωρήσαμεστη δηµιουργία πολιτιστικών και αθλητικών οµάδων µε πολύµορφη δράση . Όµως χρειάζεται να δυναµώσει καθοριστικά η προσπάθεια αυτή. Να µαζικοποιηθούν οι ήδη υπάρχουσες οµάδες και να δυναµώσει η διεκδίκηση χώρων και υποδοµών για να µπορούν να λειτουργήσουν απρόσκοπτα. Για να ζωντανέψει ακόµα περισσότερο ο σύλλογος. Μπορεί να αξιοποιηθεί η πείρα από τους συλλόγους στα Γιάννενα, όπου η δραστηριότητα του πολυχώρου τους αγκαλιάζεται από περισσότερους φοιτητές και ιδιαίτερα πρωτοετείς! Τέλος, χρειάζεται να πάρουµε και άλλες πρωτοβουλίες που θα δώσουν ζωντάνια στους συλλόγους, όπως για παράδειγµα επιστηµονικές ηµερίδες. Χρειάζεται να συζητήσουµε σήµερα και να καταλήξει ο κάθε σύλλογος το σχεδιασµό του σε τέτοιες πρωτοβουλίες.
6. **Μπήκαµε µπροστά για να συντονίσουµε περισσότερο τον αγώνα µας µε το ταξικό εργατικό κίνηµα, το Πανεργατικό Αγωνιστικό Μέτωπο**. Βρεθήκαµε µαζί στο δρόµο, δώσαµε από κοινού απεργιακές µάχες και συλλαλητήρια. Συντονίσαμε τη δράση μας, διαμορφώσαμε κοινές διεκδικήσεις, συζητήσαμε πως η κατάσταση στον κλάδο καθορίζει το πρόγραμμα σπουδών και συνολικά την κατάσταση μέσα σε κάθε σχολή, ιδιαίτερα μπροστά στην καμπάνια που οργανώσαμε με θέμα «μετά το πτυχίο τι». Πρέπει το επόµενο διάστηµα να δυναµώσει η κοινή µας δράση µε τους εργαζόµενους. Είναι οι φυσικοί µας σύµµαχοι. Η πείρα του εργατικού κινήµατος είναι πολύτιµη, δυναµώνει τον αγώνα µας. Ο κοινός µας συντονισµός πρέπει να παίρνει και πρακτική υπόσταση. Για παράδειγµα, θετικές πρωτοβουλίες που µπορούµε να πάρουµε το επόµενο διάστηµα είναι η διοργάνωση κοινών συσκέψεων για θέµατα που απασχολούν τους κλάδους και τις συνθήκες δουλειάς των αποφοίτων εκεί, περιοδείες εργαζόµενων στα Πανεπιστήµια και τα ΤΕΙ, αλλά και προσπάθεια µαζικοποίησης των σωµατείων µε εργαζόµενους φοιτητές.

**Για το σχεδιασμό μας το επόμενο διάστημα**

Συναγωνιστές, συναγωνίστριες,

Μέσα από τη σημερινή μας συζήτηση διαμορφώνουμε ενιαίο αγωνιστικό σχέδιο και καλούμε να συζητηθεί στους φοιτητικούς συλλόγους, να γίνει υπόθεση κάθε αγωνιστή συνδικαλιστή, να αποτελέσει την κοινή βάση για να συντονίσουμε τα επόμενα βήματα μας! Δίνουμε τη μάχη για αλλαγή των συσχετισμών στους συλλόγους μας!

* Απαντάμε με μεγάλο φοιτητικό συλλαλητήριο όταν τολμήσει η κυβέρνηση να φέρει προς ψήφιση το νέο νομοσχέδιο που αφορά Θεσσαλία, Στερεά, ΕΚΠΑ και Γεωπονικό! Οργανώνουμε την πάλη στα ΑΕΙ και ΤΕΙ Μακεδονίας, Δυτικής Ελλάδας και Πελοποννήσου ενάντια στο σχέδιο συγχωνεύσεων που έρχεται το επόμενο διάστημα.
* Οργανώνουμε εκ νέου φοιτητικό συλλαλητήριο μαζί με τα εργατικά σωματεία, με το ΠΑΜΕ, την ημέρα ψήφισης του νέου κρατικού προϋπολογισμού στη Βουλή! Η κυβέρνηση έχει πάρει φόρα για να τσακίσει και να χτυπήσει κάθε δικαίωμα μας! Πρέπει να τους κοπεί ο βήχας! Να κάνουμε πράξη το μεγαλύτερο φόβο τους: Την οργάνωση των φοιτητών και το συντονισμό μας με τους εργάτες και τα ταξικά σωματεία, κόντρα στην πολιτική τους!
* Δυναμώνουμε την πάλη μας ενάντια στις συνέπειες της υποχρηματοδότησης, τις ελλείψεις σε καθηγητές, σε υποδομές αλλά και ενάντια σε αντιδραστικές αλλαγές στα προγράμματα σπουδών! Δυναμώνουμε τα αγωνιστικά αντανακλαστικά μας! Να μην μείνει πρόβλημα που δε θα έχει κινητοποιηθεί ο σύλλογος, η επιτροπή αγώνα, οι φοιτητές που συσπειρώνονται στο ΜΑΣ, για να αντιμετωπιστεί!
* Δίνουμε τη δέσμευση σήμερα ότι θα κάνουμε τα πάντα για να μην μείνει κανένας μετεγγραφέντας έξω από τη σχολή του, κανένας να μη χάσει το εξάμηνο του! Αποφασίζουμε σήμερα ότι θα είμαστε δίπλα σε κάθε πρωτοετή φοιτητή που έμεινε έξω από την εστία! Παίρνουμε μέτρα αλληλεγγύης για κάθε πρωτοετή φοιτητή! Φιλοξενούμε όσους περισσότερους μπορούμε με ευθύνη των μελών του ΔΣ σε κάθε εστία, συμβάλλουμε ώστε να οργανωθούν παντού επιτροπές, εξασφαλίζουμε τη στήριξη των φοιτητικών συλλόγων και την ουσιαστική δράση κάθε συλλόγου οικοτρόφων για να μπουν όλοι μέσα στην εστία αλλά και να αντιμετωπιστούν τα συνολικά προβλήματα των εστιών!
* Πραγματοποιούμε συσκέψεις σε κάθε πόλη για να συντονίσουμε τον κοινό μας αγώνα, να μεταφέρουμε την πείρα από τη σημερινή συζήτηση, να οργανώσουμε το δικό μας σχέδιο σε κάθε πόλη ενάντια στην πολιτική της κυβέρνησης ΣΥΡΙΖΑ-ΑΝΕΛ!
* Συνεχίζουμε και δυναμώνουμε τη συμπόρευση με τους εργαζόμενους και το ΠΑΜΕ! Δίνουμε παρών στα αγωνιστικά συλλαλητήρια, στις απεργιακές μάχες, πραγματοποιούμε περιοδείες συνδικαλιστών-εργαζόμενων στους συλλόγους, επεξεργαζόμαστε κοινές διεκδικήσεις, τις διεκδικήσεις για το εργασιακό μας μέλλον και την πρακτική άσκηση! Ακόμα δυναμώνουμε την κοινή δράση με τους συλλόγους γυναικών και την ΟΓΕ! Κορυφώνουμε την κοινή μας δράση μπροστά στην παγκόσμια ημέρα της γυναίκας στις 8 Μαρτίου!
* Οργανώνουμε τον αγώνα ενάντια στους φονιάδες των λαών, τους ιμπεριαλιστικούς οργανισμούς, το ΝΑΤΟ και την ΕΕ! Καταγγέλλουμε την κυβέρνηση ΣΥΡΙΖΑ-ΑΝΕΛ που μπλέκει το λαό μας σε επικίνδυνους σχεδιασμούς για τα συμφέροντα των εγχώριων μονοπωλιακών ομίλων! Χρειάζεται να πρωτοστατήσουμε μέσα από τη δράση των φοιτητικών συλλόγων, με ψηφίσματα στήριξης σε αγωνιστές φαντάρους, καταγγελλείες της κυβέρνησης και των ιμπεριαλιστικών σχεδιασμών, αγωνιστικών κινητοποιήσεων ενάντια στις βάσεις του Θανάτου, αντιπολεμικές πολύμορφες πρωτοβουλίες, ώστε κανένας φοιτητής, κάτω από την κυβερνητική προπαγάνδα, να μην υπερασπίζεται ή έστω να δείχνει ανοχή στους φονιάδες των λαών! Όλοι οι φοιτητές ενωμένοι με τους εργαζόμενους και το λαό να αγωνιστούμε για να ζήσουμε οι λαοί ειρηνικά!
* Δε συμβιβαζόμαστε με τον εκφυλισμό και την ανοργανωσιά, με την υποταγή και την απομόνωση μπροστά στην επίθεση της κυβέρνησης ΣΥΡΙΖΑ-ΑΝΕΛ στις σπουδές και το μέλλον μας! Με κάθε τρόπο ξηλώνουμε συμβιβασμένες ηγεσίες από τα διοικητικά συμβούλια, κάνουμε στην άκρη τις δυνάμεις της υπεράσπισης της κυβερνητικής πολιτικής, του τυχοδιωκτισμού, όσους δεν μπορούν να οργανώσουν τον αγώνα ενάντια σε αυτή! Παλεύουμε για να αναδειχθεί τόσο στα διοικητικά συμβούλια, στις φοιτητικές εκλογές, όσο και στην καθημερινή δράση το πλαίσιο του ΜΑΣ, η αγωνιστική του κατεύθυνση ως κυρίαρχη σε όλο και περισσότερους συλλόγους!